মহিলাকে ধর্ষণের চেষ্টা, গণপিটুনিতে মৃত্যু যুবকের

বর্ধমান: মহিলাকে ধর্ষণের চেষ্টার অভিযোগে গণপিটুনিতে মৃত্যু হল এক যুবকের৷ গণপিটুনির ঘটনায় পুলিশ দুই মহিলা সহ ৫ জনকে আটক করেছে। পরিস্থিতি মোকাবিলায় এলাকায় পুলিশ মোতোয়ান করা হয়েছে৷ বুধবার পূর্ব বর্ধমানের আউশগ্রামের ঘটনা৷ পরিস্থিতি মোকাবিলায় এলাকায় আসেন জেলার অতিরিক্ত পুলিশ সুপার, ডিএসপি সহ পুলিশ আধিকারিকরা।

আরও পড়ুন: মোদি রাজ্যে আদিবাসী মহিলাকে উলঙ্গ করে ঘোরানো হল

স্থানীয় সূত্রে খবর, মাঠের কাজ সেরে বাড়ি ফিরছিলেন চল্লিশোর্ধ্ব এক মহিলা৷ মাঝপথে বাধা হয়ে দাঁড়ায় এক যুবক৷ সে মহিলাকে টেনে হিঁচড়ে জঙ্গলে নিয়ে যায়৷ ধর্ষণের চেষ্টা করে৷ নির্যাতিতা বাধা দিলে তাঁকে মারধর করা হয়৷ চিৎকার শুরু করলে মুখে পাথর কুচি, ধুলো দিয়ে মুখ বল্ধের চেষ্টা চলে৷ ততক্ষণে এলাকার বেশ কয়েকজন ঘটনাস্থলে চলে আসে৷ মহিলাকে উদ্ধার করে যুবকে মারধর শুরু করে৷ খবর পেয়ে পুলিশ ঘটলাস্থলে পৌঁছয়৷ যুবককে উদ্ধার করে হাসপাতাল নিয়ে যাওয়ার পথেই মৃত্যু হয়৷

আরও পড়ুন: বারাসতে জেএমবি জঙ্গিদের নতুন ডেরার খোঁজ, হানা এসটিএফের

পুলিশ সূত্রে খবর, আউশগ্রামের অমরারগরের বনপাড়ার বাসিন্দা নির্যাতিতা মহিলা৷ এদিন দুপুর দেড়টা নাগাদ মাঠের কাজ সেরে বাড়ি ফিরছিলেন। তখন গ্রামের রাস্তা ছিল শুনশান। অভিযোগ, সে সময় সুয়াতা গ্রামের বাসিন্দা নয়ন শেখ(২২) মহিলাকে একলা পেয়ে টানতে টানতে জঙ্গলের দিকে নিয়ে যায়। ধর্ষণের চেষ্টা করে। মহিলার চিৎকার শুনে কয়েকজন ছুটে নয়নকে ধরে ফেলে।

আরও পড়ুন: স্ত্রীকে খুন করে মাটিতে পুঁতে থানায় মিসিং ডায়েরি, দুর্গন্ধে ফাঁস অপরাধ

এ দিকে পুলিশ আহত যুবককে উদ্ধার করে প্রথমে জামতাড়া প্রাথমিক স্বাস্থ্যকেন্দ্রে নিয়ে যায়। অবস্থা গুরুতর বুঝে বর্ধমানে স্থানান্তর করা হয়। কিন্তু বর্ধমান নিয়ে যাওয়ার পথে মৃত্যু হয় নয়ন শেখের। তাঁর মায়ের বক্তব্য, ছেলে মদ ও গাঁজার নেশায় আসক্ত ছিল। বছর দেড়েক আগে তাঁর বিয়ে হয়৷ কিন্তু আট নয় মাস আগে তার স্ত্রীর সঙ্গে বিচ্ছেদ হয়ে যায়।